Isabel de Baviera (raíña de Francia)

Isabel de Baviera, nada en 1371 e finada en París en 1435, foi princesa de Baviera e raíña consorte de Francia (1385 - 1422). 
 Traxectoria 
 Orixes familiares 
Naceu en 1371, filla do duque Estevo III de Baviera e da súa esposa Taddea Visconti. Era neta por liña paterna de Estevo II de Baviera e Isabel de Sicilia e por liña materna de Barnabo Visconti e Beatriz della Scala. 
 Matrimonio e descendentes 
O 17 de xullo de 1385 casou en Amiens co rei Carlos VI de Francia. Desta unión naceron: 
 O príncipe Carlos de Francia (1386), delfín do Vienés. 
 A princesa Xoana de Francia (1388 - 1390). 
 A princesa Isabel de Valois (1389 - 1409), casou en 1396 con Ricardo II de Inglaterra e en 1406 con Carlos de Orleáns. 
 A princesa Xoana de Valois (1391 - 1433), casou en 1397 co duque Xoán VI da Bretaña. 
 O príncipe Carlos de Francia (1392 - 1401), delfín do Vienés. 
 A princesa María de Francia (1393 - 1438), abadesa. 
 A princesa Micaela de Valois (1395 - 1422), casou en 1409 co duque Filipe III de Borgoña. 
 O príncipe Luís de Valois (1397 - 1415), delfín do Vienés. 
 O príncipe Xoán de Torena (1398 - 1417), delfín do Vienés, casou en 1415 coa condesa Jacquelina de Baviera. 
 A princesa Caterina de Valois (1401 - 1437), casou en 1420 con Henrique V de Inglaterra e en 1429 con Owen Tudor. 
 O príncipe Carlos VII de Francia (1403 - 1461), rei de Francia. 
 A princesa Filipa de Valois (1407). 
Isabel faleceu o 24 de setembro de 1435 en París e foi enterrada na catedral de Saint-Denis xunto ao seu marido. 
Véxase tamén

Categoría:Reis de Francia
Categoría:Casa de Wittelsbach
Categoría:Nados en 1371
Categoría:Finados en 1435
Categoría:Nados en Múnic